aristoteles-et-corpus-aristotelicum.politica 7.1334a
ἀλλὰ μὴ πάντων δεσποτείας · τρίτον δὲ τὸ δεσπόζειν τῶν ἀξίων δουλεύειν . ὅτι δὲ δεῖ τὸν νομοθέτην μᾶλλον σπουδάζειν ὅπως καὶ τὴν περὶ τὰ πολεμικὰ καὶ τὴν ἄλλην νομοθεσίαν τοῦ σχολάζειν ἕνεκεν τάξῃ καὶ τῆς εἰρήνης , μαρτυρεῖ τὰ γιγνόμενα τοῖς λόγοις . αἱ γὰρ πλεῖσται τῶν τοιούτων πόλεων πολεμοῦσαι μὲν σῴζονται , κατακτησάμεναι δὲ τὴν ἀρχὴν ἀπόλλυνται . τὴν γὰρ βαφὴν ἀνιᾶσιν , ὥσπερ ὁ σίδηρος , εἰρήνην ἄγοντες . αἴτιος δʼ ὁ νομοθέτης οὐ παιδεύσας δύνασθαι σχολάζειν . ἐπεὶ δὲ τὸ αὐτὸ τέλος εἶναι φαίνεται καὶ κοινῇ καὶ ἰδίᾳ τοῖς ἀνθρώποις , καὶ τὸν αὐτὸν ὅρον ἀναγκαῖον εἶναι τῷ τε ἀρίστῳ ἀνδρὶ καὶ τῇ ἀρίστῃ πολιτείᾳ , φανερὸν ὅτι δεῖ τὰς εἰς τὴν σχολὴν ἀρετὰς ὑπάρχειν · τέλος γάρ , ὥσπερ εἴρηται πολλάκις , εἰρήνη μὲν πολέμου σχολὴ δʼ ἀσχολίας . χρήσιμοι δὲ τῶν ἀρετῶν εἰσι πρὸς τὴν σχολὴν καὶ διαγωγὴν ὧν τε ἐν τῇ σχολῇ τὸ ἔργον καὶ ὧν ἐν τῇ ἀσχολίᾳ . δεῖ γὰρ πολλὰ τῶν ἀναγκαίων ὑπάρχειν ὅπως ἐξῇ σχολάζειν · διὸ σώφρονα τὴν πόλιν εἶναι προσήκει καὶ ἀνδρείαν καὶ καρτερικήν · κατὰ γὰρ τὴν παροιμίαν , οὐ σχολὴ δούλοις , οἱ δὲ μὴ δυνάμενοι κινδυνεύειν ἀνδρείως δοῦλοι τῶν ἐπιόντων εἰσίν . ἀνδρείας μὲν οὖν καὶ καρτερίας δεῖ πρὸς τὴν ἀσχολίαν , φιλοσοφίας δὲ πρὸς τὴν σχολήν , σωφροσύνης δὲ καὶ δικαιοσύνης ἐν ἀμφοτέροις τοῖς χρόνοις , καὶ μᾶλλον εἰρήνην ἄγουσι καὶ σχολάζουσιν · ὁ μὲν γὰρ πόλεμος ἀναγκάζει δικαίους εἶναι καὶ σωφρονεῖν , ἡ δὲ τῆς εὐτυχίας ἀπόλαυσις καὶ τὸ σχολάζειν μετʼ εἰρήνης ὑβριστὰς ποιεῖ μᾶλλον . πολλῆς οὖν δεῖ δικαιοσύνης καὶ πολλῆς σωφροσύνης τοὺς ἄριστα δοκοῦντας πράττειν καὶ πάντων τῶν μακαριζομένων ἀπολαύοντας , οἷον εἴ τινές εἰσιν , ὥσπερ οἱ ποιηταί φασιν , ἐν μακάρων νήσοις · μάλιστα γὰρ οὗτοι δεήσονται φιλοσοφίας καὶ σωφροσύνης καὶ δικαιοσύνης , ὅσῳ μᾶλλον σχολάζουσιν ἐν ἀφθονίᾳ τῶν τοιούτων ἀγαθῶν . διότι μὲν οὖν τὴν μέλλουσαν εὐδαιμονήσειν καὶ σπουδαίαν ἔσεσθαι πόλιν τούτων δεῖ τῶν ἀρετῶν μετέχειν , φανερόν . αἰσχροῦ γὰρ ὄντος μὴ δύνασθαι χρῆσθαι τοῖς ἀγαθοῖς , ἔτι μᾶλλον τὸ μὴ δύνασθαι ἐν τῷ σχολάζειν χρῆσθαι , ἀλλʼ ἀσχολοῦντας μὲν καὶ πολεμοῦντας φαίνεσθαι ἀγαθούς , εἰρήνην δʼ ἄγοντας καὶ σχολάζοντας ἀνδραποδώδεις . διὸ δεῖ μὴ καθάπερ ἡ Λακεδαιμονίων πόλις τὴν ἀρετὴν ἀσκεῖν .
Lemmas: ἀλλά μή πᾶς δεσποτεία · τρίτος δέ ὁ δεσπόζω ὁ ἄξιος δουλεύω . ὅτι δέ δέω ὁ νομοθέτης μάλα σπουδάζω ὅπως καί ὁ περί ὁ πολεμικός καί ὁ ἄλλος νομοθεσία ὁ σχολάζω ἕνεκα τάσσω καί ὁ εἰρήνη , μαρτυρέω ὁ γίγνομαι ὁ λόγος . ὁ γάρ πολύς ὁ τοιοῦτος πόλις πολεμέω μέν σῴζω , κατακτάομαι δέ ὁ ἀρχή ἀπόλλυμι . ὁ γάρ βαφή ἀνίημι , ὥσπερ ὁ σίδηρος , εἰρήνη ἄγω . αἴτιος δέ ὁ νομοθέτης οὐ παιδεύω δύναμαι σχολάζω . ἐπεί δέ ὁ αὐτός τέλος εἰμί φαίνω καί κοινῇ καί ἴδιος ὁ ἄνθρωπος , καί ὁ αὐτός ὅρος ἀναγκαῖος εἰμί ὁ τε ἀγαθός ἀνήρ καί ὁ ἀγαθός πολιτεία , φανερός ὅτι δέω ὁ εἰς ὁ σχολή ἀρετή ὑπάρχω · τέλος γάρ , ὥσπερ λέγω πολλάκις , εἰρήνη μέν πόλεμος σχολή δέ ἀσχολία . χρήσιμος δέ ὁ ἀρετή εἰμί πρός ὁ σχολή καί διαγωγή ὅς τε ἐν ὁ σχολή ὁ ἔργον καί ὅς ἐν ὁ ἀσχολία . δέω γάρ πολύς ὁ ἀναγκαῖος ὑπάρχω ὅπως ἐξέρχομαι σχολάζω · διό σώφρων ὁ πόλις εἰμί προσήκω καί ἀνδρεῖος καί καρτερικός · κατά γάρ ὁ παροιμία , οὐ σχολή δοῦλος , ὁ δέ μή δύναμαι κινδυνεύω ἀνδρεῖος δοῦλος ὁ ἐπέρχομαι εἰμί . ἀνδρεία μέν οὖν καί καρτερία δέω πρός ὁ ἀσχολία , φιλοσοφία δέ πρός ὁ σχολή , σωφροσύνη δέ καί δικαιοσύνη ἐν ἀμφότερος ὁ χρόνος , καί μάλα εἰρήνη ἄγω καί σχολάζω · ὁ μέν γάρ πόλεμος ἀναγκάζω δίκαιος εἰμί καί σωφρονέω , ὁ δέ ὁ εὐτυχία ἀπόλαυσις καί ὁ σχολάζω μετά εἰρήνη ὑβριστής ποιέω μάλα . πολύς οὖν δέω δικαιοσύνη καί πολύς σωφροσύνη ὁ ἀγαθός δοκέω πράσσω καί πᾶς ὁ μακαρίζω ἀπολαύω , οἷος εἰ τις εἰμί , ὥσπερ ὁ ποιητής φημί , ἐν μάκαρ νῆσος · μάλα γάρ οὗτος δέω φιλοσοφία καί σωφροσύνη καί δικαιοσύνη , ὅσος μάλα σχολάζω ἐν ἀφθονία ὁ τοιοῦτος ἀγαθός . διότι μέν οὖν ὁ μέλλω εὐδαιμονέω καί σπουδαῖος εἰμί πόλις οὗτος δέω ὁ ἀρετή μετέχω , φανερός . αἰσχρός γάρ εἰμί μή δύναμαι χράω ὁ ἀγαθός , ἔτι μάλα ὁ μή δύναμαι ἐν ὁ σχολάζω χράω , ἀλλά ἀσχολέω μέν καί πολεμέω φαίνω ἀγαθός , εἰρήνη δέ ἄγω καί σχολάζω ἀνδραποδώδης . διό δέω μή καθά ὁ Λακεδαιμόνιος πόλις ὁ ἀρετή ἀσκέω .